section_heading: Povijesne kontroverze
paragraph_text: Ukrajinski povjesničari u sovjetskoj Ukrajini uvijek su bili suzdržani u analizi djela i doprinosa Ivana Mazepe, a nakon 2004. godine izašao je veći broj knjiga na ukrajinskom jeziku u kojima ga se promatra isključivo kao pozitivnog ukrajinskog plemića koji se na kompleksan i nezahvalan način borio za ukrajinsku neovisnost. Posebno je važan njegov kulturni doprinos i izgradnja mnogih ukrajinskih crkvi i katedrala poput onih u Kijevo-pečerskoj lavri ili primjerice katedrale sv. Mihajla.